Pepetela

Pepetela, ka Artur Carlos Maurício Pestana dos Santos, moris iha 1941 iha Bengela (Angola), i agora nia autór koñesidu ho naran Pepetela. Nia sai tiha hakerek-na’in boot ida iha Angola no mós iha Luzofonia tomak nia laran.

Movimento Popular para a Libertação de Angola 
Iha 1963 nia tama ba MPLA - Movimento Popular para a Libertação de Angola (ne’ebé luta ba ukun-rasik an Angola nian hasoru kolonializmu portugés) no nia mós hela beibeik iha Casa dos Estudantes do Império, iha Lizboa, iha 1960/1970.

Romanse 
Depois nia sei ko’alia kona-ba esperiénsia hirak-ne’e iha romanse hanesan Mayombe, As Aventuras de Ngunga ho A Geração da Utopia. Asuntu seluk tan ne’ebé mosu beibeik iha ninia knaar literáriu maka: harii identidade i Istória nia rain nian, susar oioin ne’ebé sira hetan bainhira sira-nia nasaun foin sai independente, problema hirak-ne’ebé mosu tanba funu sivíl ne’ebé haterus Angola durante tinan barak, no mós traisaun husi ukun-na’in balu ne’ebé soe tiha ideál ne’ebé sira defende uluk iha tempu funu nian no agora sai korruptu no buka de’it atu kaer metin ba sira-nia kadeira ukun nian.

Romanse 

1973 - As Aventuras de Ngunga
1978 - Muana Puó
1980 - Mayombe
1985 - O Cão e os Caluandas
1985 - Yaka
1992 - A Geração da Utopia
1995 - O Desejo de Kianda
1996 - A Gloriosa Família
1996 - Parábola do Cágado Velho
1997 - A Gloriosa Família
2000 - A Montanha da Água Lilás
2001 - Jaime Bunda, Agente Secreto
2003 - Jaime Bunda e a Morte do Americano
2005 - Predadores
2007 - O Terrorista de Berkeley, Califórnia
2008 - O Quase Fim do Mundo
2009 - O Planalto e a Estepe

Ligasaun ba li'ur 
 Pepetela 

Literatura
Angola